เหตุเพลิงไหม้อาสนวิหารน็อทร์-ดามแห่งปารีส

เมื่อวันที่ 15 เมษายน พ.ศ. 2562 ประมาณเวลา 18:50 นาฬิกา ตามเวลาออมแสงยุโรปกลาง เกิดเหตุเพลิงไหม้บริเวณหลังคาของอาสนวิหารน็อทร์-ดามในกรุงปารีส ประเทศฝรั่งเศส ก่อให้เกิดความเสียหายอย่างสำคัญต่ออาคาร พลตรี ฌ็อง-มารี กอนเทียร์ พลตรี ฌอง-โคล้ด กัลเลต์เสียขวัญทั้งปารีส ไฟไหม้มหาวิหารนอเทรอดาม ยอดหักต่อหน้าต่อตา สามารถนำทีมดับไฟได้ทั้งหมดในวันรุ่งขึ้น แต่พนักงานดับเพลิงยังกำลังระบุและดับไฟที่ยังเหลืออยู่

ยอดและหลังคาของอาสนวิหารพังถล่มลงมา และบริเวณด้านใน กำแพงด้านบนและหน้าต่างของโบสถ์ได้รับความเสียหายพอสมควร เช่นเดียวกับงานศิลปะหลายชิ้น ยอดโค้งเพดานหินใต้หลังคาป้องกันไฟมิให้ลามลงไปด้านในของชั้นใต้ดินอาสนวิหาร

ในวันที่ 17 เมษายน ประธานาธิบดีฝรั่งเศส แอมานุแอล มาครง กำหนดเวลาห้าปีเพื่อบูรณะน็อทร์-ดาม ภายในเดือนกันยายน พ.ศ. 2564 ผู้บริจาคได้บริจาคเงินกว่า 840 ล้านยูโรให้กับความพยายามในการบูรณะครั้งนี้ อาสนวิหารเปิดอีกครั้งในวันที่ 7 ธันวาคม พ.ศ. 2567

อาร์คบิชอปแห่งปารีส ลอแร็งต์ อุลริช ประกอบพิธีเปิดโบสถ์หลังการบูรณะหลังไฟไหม้ในวันที่ 6 ธันวาคม 2024 โดยมีประธานาธิบดีแอมานุแอล มาครง เข้าร่วม และในวันที่ 8 ธันวาคม มีการจัดพิธีมิสซาอุทิศ ที่มีการประกอบพิธีเสกพระแท่นบูชาใหม่ ตามด้วยการประกอบพิธีมิสซาแก่สาธารณะในวันต่อ ๆ มาNotre Dame de Paris website, "Reopening Ceremonies". Retrieved 9 December 2024.Notre Dame de Paris website, "Octave of Reopening, December 8−15". Retrieved 9 December 2024.

อ้างอิง

หมวดหมู่:เหตุเพลิงไหม้ในปี พ.ศ. 2562
หมวดหมู่:สิ่งก่อสร้างที่ถูกไฟไหม้
หมวดหมู่:อัคคีภัยในประเทศฝรั่งเศส